Arvid Nyberg

Arvid Nyberg (født 19. mai 1928, død 18. januar 2022) var en skogsarbeider, lokalpolitiker, langrennsløper og skiskytter fra Trysil. Han var ordfører i Trysil 1972–1999 for Arbeiderpartiet.Trysil valg 2007 – nettside hos NRK.– Arvid Nyberg, en samfunnsbygger av de helt sjeldne - Østlendingen, 24. juni 2013Erik Slette og Stine Akre: Arvid Nyberg er død  - trysil.kommune.no 18. januar 2022

Som ordfører i Trysil gjennom 28 år var han Norges lengstsittende ordfører da han gikk av. Nyberg hadde en sentral rolle i organiseringen av grunneierne i Trysilfjellet og i oppbyggingen av en turistindustri. Samarbeidet mellom næringslivet og kommunen bidro til at besøksnæringen tok over som Trysils største næring.Ole Martin Norderhaug: Han nøt stor respekt blant meningsfeller og politiske motstandere - Minneord i Aftenposten 9. februar 2022  Han var også gruppeleder for Arbeiderpartiet i fylkestinget i Hedmark i 19 år og vararepresentant til Stortinget i tre perioder: 1973–1985. Han var styreformann i Direktoratet for Statens skoger 1980–1984.Arvid Nyborg; Stortinget.no

Nyberg vant tre norske mesterskap i langrenn. Han gikk for Vestre Trysil Idrettslag som ble norgesmester  på 3 x 10 km stafett i 1955, 1956 og 1960. I alle tre årene gikk han sammen med Hallgeir Brenden, i 1955 med Henry Solheim, i 1956 med Erik Søgård og i 1960 med Bjørn Brenden. Han deltok også i det første VM i skiskyting 1958, hvor han var med på å ta bronse i stafetten og fikk en femteplass i det individuelle rennet over 20 km.Arvid Nyberg; skisport365.com

 Medaljer i norske mesterskap 
Plassering Øvelse ÅrGull  Stafett 1955, 1956, 1960Sølv  Stafett  1952Bronse  Stafett  1953, 1957, 1958, 1959

 Referanser 

 Eksterne lenker 


Kategori:Ordførere i Trysil
Kategori:Ap-ordførere i Hedmark
Kategori:Vararepresentanter til Stortinget
Kategori:Norske langrennsløpere
Kategori:Norgesmestere i langrenn
Kategori:Norske skiskyttere
Kategori:Deltakere for Norge under VM i skiskyting 1958